《金缕曲》
清代·严既澄

倦矣吾何住。数生平霜兰风絮。太无依据。蝼蚁王侯尘梦冷，局蹐人天最苦。

星月外更谁堪语。衰谢难为茵溷计，怕藩篱进退无多路。

天不问，意长沮。

尘氛迸眼终无睹。悔蹉跎恩仇误尽，少年心绪。长揖禁人青白睐，噫气狂歌甚处。

空怅望高寒归去。险阻艰难来日永，但培风小厉鸠蜩羽。

身世恨，付黄土。

作者简介：广东省肇庆市四会人。有《初日楼诗》、《驻梦词》。